REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKI NAČELNIK

KLASA: 023-01/16-01/141

URBROJ: 2197/05-16-05-1

Veliko Trgovišće, 30.03.2016.g.

**JAVNI POZIV ZA PRIJAVU MANIFESTACIJA UDRUGA POVODOM DANA OPĆINE U 2016. GODINI**

**1. OPĆINA VELIKO TRGOVIŠĆE** raspisuje javni poziv za prijavu manifestacija udruga s područja općine Veliko Trgovišće prilikom obilježavanja Dana općine Veliko Trgovišće u 2016. godini.

**2.** **Prihvatljive manifestacije:** aktivnosti koje provode organizacije civilnog društva a koje se uklapaju u program obilježavanja Dana Općine s ciljem davanja dodatne ponude, a čija svrha nije stjecanje dobiti i čije aktivnosti Povjerenstvo ne ocijeni kao gospodarsku djelatnost.

Potpora se dodjeljuje za sljedeće kategorije manifestacija:

* lokalno-tradicijske manifestacije sportsko-rekreativno-zabavnog sadržaja, priprema i prezentacija kulinarskih umijeća i proizvoda zagorskih brega
* najmanji iznos financijskih sredstava koji se može prijaviti i ugovoriti iznosi 500,00 kn, a najveći iznos 7.000,00 kn.

2. Rok za podnošenje prijedloga projekata i programa je 30 dana, počinje teći danom objave natječaja 31.03.2016.g. a završava 29.04. 2016.g.

Ako se prijava dostavlja osobno mora biti dostavljena do 29.04.2016.g. do 14,00 sati.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj

3. Prijavu projekta po ovom pozivu može podnijeti udruga koja je upisana u Registar udruga, Registar neprofitnih organizacija, da se protiv Korisnika odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom (dokaz se dostavlja prije potpisa ugovora o dodjeli financijskih sredstava), da imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način), da imaju zadovoljavajuće organizacijske kapacitete i ljudske resurse za provedbu manifestacije.

4. Prijedlozi se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama općine Veliko Trgovišće: www.veliko-trgovisce.hr

Natječajnu dokumentaciju treba poslati preporučeno poštom, putem dostavljača ili osobno na slijedeću adresu: Općina Veliko Trgovišće, Trg Stjepana i Franje Tuđmana 2, 49214 Veliko Trgovišće.

Svi propisani obrasci dostavljaju se u izvorniku i trebaju biti potpisani i ovjereni pečatom od strane ovlaštene osobe podnositelja prijave.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

Razmatrat će se samo prijedlozi koji su pravodobno prijavljeni, te koji u cijelosti zadovoljavaju propisane uvjete Javnog poziva.

5. Sva pitanja vezana uz ovaj poziv mogu se postaviti isključivo elektroničkim putem, slanjem upita na adresu elektronske pošte: procelnik@veliko-trgovisce.hr

OPĆINSKI NAČELNIK

Robert Greblički,bacc.ing.el.